कंगना रनौत की 'धाकड़' का फर्स्ट लुक रिलीज, दिवाली 2020 में लाएंगी एक्शन का तूफान  
कंगना रनौत फिल्म 'धाकड़' में आएंगी नजर
राजी घई हैं फिल्म के डायरेक्टर 
2020 में रिलीज होगी फिल्म
'धाकड़' फर्स्ट लुकः बॉलीवुड एक्ट्रेस कंगना रनौत और राजकुमार राव की अपकमिंग फिल्म 'जजमेंटल है क्या' रिलीज होने वाली है. कंगना रनौत और राजकुमार राव की फिल्म 26 जुलाई को रिलीज होगी. लेकिन अपनी  'जजमेंटल है क्या' रिलीज होने से पहले ही कंगना रनौत ने अपनी दूसरी फिल्म का ऐलान कर दिया है. कंगना रनौत अब 'धाकड़' में बड़ी-बड़ी गन चलाती नजर आएंगी. कंगान रनौत की अपकमिंग फिल्म 'धाकड़' का पोस्टर रिलीज हो गया है. कंगना रनौत का अंदाज एकदम खतरनाक दिख रहा है, और 'धाकड़' 2020 में दिवाली पर रिलीज होगी.

A post shared by Kangana Ranaut (@team_kangana_ranaut) on Jul 8, 2019 at 8:22pm PDT

एक्ट्रेस कंगना रनौत ज्यादातर महिला केंद्रित फिल्मों के लिए पहचानी जाती हैं. उनकी फिल्म 'क्वीन' हो या 'मणिकर्णिका' सभी में उनकी धमाकेदार एक्टिंग को काफी सराहना मिली है. अब एक बार फिर कंगना एक ऐसी ही फिल्म में नजर आने वाली हैं. कंगना रनौत की अपकमिंग फिल्म 'धाकड़' के पोस्टर में कंगना का लुक बिल्कुल अलग अंदाज में नजर आ रही हैं. फैन्स को कंगना की फिल्म का ये पोस्टर काफी पसंद आ रहा है. जब 'धाकड़' फिल्म के डायरेक्टर राजी घई से महिला एक्शन फिल्मों को लेकर पूछा गया तो उन्होंने कहा, 'जब महिला प्रधान एक्शन फिल्मों की बात आती है तो इसको लेकर कोई ज्यादा ध्यान नहीं देता. आज के समय में मैंने किसी ऐसी फिल्म के बारे में नहीं सुना, जिसमें लीड एक्ट्रेस एक्शन स्टंट करती दिखाई दे. इसलिए हम इसको अब और ज्यादा एक्सप्लोर करना चाहते थे.'

A post shared by Kangana Ranaut (@team_kangana_ranaut) on Jul 5, 2019 at 8:16pm PDT
डायरेक्टर घई ने कंगना रनौत के मशीन गन और फाइटिंग सीन को लेकर कहा, 'कंगना एक काफी समझदार एक्टर हैं और उनके लिए ये एक नया मौका है, कुछ बिल्कुल अलग करने का. हाल ही में बातचीत के दौरान कंगना ने कई अच्छे आइडियाज दिए. हम लोग इस फिल्म में रियलिस्टिक एक्शन दिखाएंगे. हमारी इस फिल्म में कई एक्शन सीन होंगे जिसके लिए हम एक्सपर्ट की तलाश कर रहे हैं.' बता दें कंगना की ये फिल्म दिवाली 2020 में रिलीज होगी.